கேள்வி: தருண் கன்யமராலா - சதுரங்க வாழ்க்கை பற்றி தகவல் சொல்.
பதில்: 2019ஆம் ஆண்டு அக்டோபர் மாதத்தில் இவர் லிமெரிக் திறந்தநிலை போட்டியை 5.5/6 என்ற புள்ளிகளுடன் தோல்வியற்ற வெற்றியைப் பெற்றார். இரண்டாம் இடத்தைப் பிடித்த கேப்ரியல் வொய்டேனு மற்றும் என்றி லி ஆகியோரை விட அரைப் புள்ளி முன்னிலையில் இப்போட்டியை முடித்தார். 2020ஆம் ஆண்டு சனவரி மாதத்தில் டப்ளின் கோன்சாகா மாசுட்டர்கள் போட்டியில் கிராண்டுட்மாசுட்டர் இயார்ச்சு மேயரை (இவர் 300 புள்ளிகள் அளவுக்கு அதிகமாக மதிப்பிடப்பட்டார்) தோற்கடித்தார். இது ஒரு கிராண்டுமாசுட்டருக்கு எதிரான இவரது முதல் வெற்றியாகும். 2022ஆம் ஆண்டு மார்ச்சு மாதத்தில் 17 வயது மற்றும் 5 மாதங்களில் அயர்லாந்தின் இளைய பன்னாட்டு மாசுட்டர் என்ற பட்டத்தைப் பெற்றார். இதன் மூலம் 1998 ஆம் ஆண்டு பிரையன் கெல்லியின் சாதனையை முறியடித்தார். 2022ஆம் ஆண்டு சூலை மாதத்தில் அயர்லாந்து நாட்டின் சதுரங்க வெற்றியாளர் பட்டத்தை வென்றார். இதே ஆண்டு அவரது சகோதரியும் அயர்லாந்து பெண்கள் வெற்றியாளர் கோப்பையை வென்றார். பின்னர் 44 ஆவது சதுரங்க ஒலிம்பியாடு போட்டியில் நாட்டிற்காக விளையாடினார். 2023 ஆம் ஆண்டு சூன் மாதத்தில் தனது சகோதரியுடன் சேர்ந்து போர்ட்லாய்சில் அயர்லாந்து சதுரங்கத் தொழில்நுட்பம் என்ற சதுரங்க தொழில்நுட்ப நிறுவனத்தைத் தொடங்கினார். தனிப்பட்ட வாழ்க்கை இவரது தங்கையின் பெயர் திரிசா கன்யமரலா என்பதாகும். இவர் 2024ஆம் ஆண்டில் பிரித்தானியப் பெண்கள் சதுரங்க வெற்றியாளர் கோப்பையை வென்றார்.